**Viijesti**

**Natječaj za izbor i imenovanje ravnatelja škole**

Privatna gimnazija i turističko- ugostiteljska škola Jure Kuprešak Zagreb

10040 Zagreb, Ljubijska 82

Klasa: 602-03/14-01

Urbroj: 251-532-01/14/01

Na temelju članka 127 i članka 165. Zakona o odgoju i obrazovanju u osnovnoj i srednjoj školi(„NN“,br. 87/08, 86/09, 92/10,105/10,90/11, 5/12, 16/12, 86/12, 126/12 i 94/13) i članka 77. Statuta škole,Školski odbor Privatne gimnazije i turističko-ugostiteljske škole Jure Kuprešak Zagreb, 21.05.2014. godine raspisuje

NATJEČAJ

za izbor i imenovanje ravnatelja škole

Uvjeti:

Za ravnatelja škole može biti imenovana osoba koja:

* ima visoku stručnu spremu,
* ima završen diplomski studij ili integrirani prediplomski i diplomski sveučilišni studij za učitelje ili četverogodišnji studij za učitelje kojim se stječe 240 ECTS bodova ili diplomski specijalistički stručni studij ili četverogodišnji dodiplomski stručni studij kojim je stečena visoka stručna sprema ili visoka stručna sprema u skladu s ranijim propisima.
* Ispunjava uvjete za nastavnika ili stručnog suradnika u školskoj ustanovi u kojoj se natječe za ravnatelja,
* ima najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Uz prijavu na natječaj kandidati su dužni priložiti u izvorniku ili ovjerenoj preslici:

1. domovnicu
2. diplomu o stečenoj stručnoj spremi
3. dokaz o pedagoško-psihološkom obrazovanju ili dokaz da je osoba oslobođena obveze polaganja istog
4. dokaz da ne postoje zakonske zapreke u smislu članka 106. Zakona o odgoju i obrazovanju u osnovnoj i srednjoj školi ( ne starije od mjesec dana)
5. dokaz o radnom iskustvu u odgojno-obrazovnom radu ( potvrda škole i ovjerene preslike radne knjižice ili elektronički zapis o radno pravnom statusu)
6. dokaz o položenom stručnom ispitu ili dokaz da kandidat nije bio obvezan položiti stručni ispit
7. životipis

Ravnatelj se imenuje na vrijeme od 5 godina.

Pravo na podnošenje prijave imaju ravnopravno osobe oba spola.

Prijave na natječaj uz obveznu dokumentaciju dostavljaju se u roku od 8 dana od dana objave natječaja na adresu: Privatna gimnazija i turističko-ugostiteljska škola Jure KuprešakZagreb, Ljubijska 82, 10040 Zagreb, s naznakom „ natječaj za ravnatelja - ne otvarati“

Nepravovremene i nepotpune prijave neće se razmatrati.

Natječaj vrijedi od 22.05.do 30.05.2014. godine.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.